Na osnovu člana 112, 121 i 176. Zakona o visokom obrazovanju („Službene novine Kantona Sarajevo“ broj 36/22), člana 96 i 115. stav 4. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21), člana 29 i 31. Zakona o naučno istraživačkoj djelatnosti („Službene novine Kantona Sarajevo“ broj 26/16) te članova 190 do 206. Statuta Univerziteta u Sarajevu, Zaključka Upravnog odbora Univerziteta u Sarajevu br: 02-20-26-1/22 od 22.09.2022. godine i Odluke Vijeća Univerziteta u Sarajevu – Medicinskog fakulteta br:01-4-DK-2333/23 od 10.04.2023. godine i Odluke Vijeća Univerziteta u Sarajevu – Medicinskog fakulteta br:01-4-DK-3250/23 od 16.05.2023. godine te Odluke Senata Univerziteta u Sarajevu br: 01-9-58/23 od 27.04.2023. godine i Odluke Senata Univerziteta u Sarajevu broj: 01-10-35/23 od 21.05.2023. godine:

**UNIVERZITET U SARAJEVU**

**MEDICINSKI FAKULTET**

**RASPISUJE**

**KONKURS I PONOVNI KONKURS ZA IZBOR U NAUČNO-NASTAVNA I ISTRAŽIVAČKA ZVANJA**

**NASTAVNIK I SARADNIK ZA NAUČNU OBLAST ILI PREDMET**

1. Oblast: Interna medicina  – nastavnik u zvanje redovni profesor, 1 izvršilac sa dijelom radnog vremena
2. Oblast: Epidemiologija i biostatistika  – nastavnik u zvanje vanredni profesor, 1 izvršilac sa punim radnim vremenom
3. Oblast: Ginekologija i akušerstvo  – nastavnik u zvanje vanredni profesor, 1 izvršilac sa dijelom radnog vremena, najviše do 50%
4. Oblast: Hirurgija  – nastavnik u zvanje vanredni profesor, 2 izvršioca sa dijelom radnog vremena, najviše do 50%
5. Oblast: Medicinska mikrobiologija  – saradnik u zvanje viši stručni saradnik, 1 izvršilac sa punim radnim vremenom
6. Oblast: Hirurgija  – nastavnik u zvanje vanredni profesor, 1 izvršilac sa dijelom radnog vremena, najviše do 50%

U skladu sa pravima kandidata na koje se odnosi primjena člana 176. Zakona o visokom obrazovanju („Službene novine Kantona Sarajevo“ broj 36/22), uslovi za izbor u naučnonastavna zvanja su propisani članom 96. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21 i članovima 192 do 200. Statuta Univerziteta u Sarajevu

Uslovi za izbor u istraživačka zvanja propisani su članom 31. Zakona o naučnoistraživačkoj djelatnosti Kantona Sarajevo

1. Vanredni profesor: Proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim načunim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
2. Redovni profesor: Proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama, koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh, kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija
3. Viši stručni saradnik: Naučni stepen magistra iz oblasti za koju se bira sa prosječnom ocjenom najmanje 8 na postdiplomskom studiju ili stepen drugog ciklusa studija iz oblasti za koju se bira sa prosječnom ocjenom i na prvom i na drugom ciklusu studija najmanje 8 ili 3,5; pokazane naučno istraživačke sposobnosti

Za kandidate na koje se primijenjuje Zakon o visokom obrazovanju („Službene novine Kantona Sarajevo“ broj 36/22), uslovi za izbor u naučnonastavna zvanja propisani su članom 112. Zakona:

1. Vanredni profesor: proveden najmanje jedan izborni period u zvanju docenta, minimalno pet naučnih radova objavljenih u priznatim publikacijama nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje dva kandidata za stepen drugog ciklusa/integriranog studija, odnosno ekvivalent
2. Redovni profesor: proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama, dvije objavljene knjige, dva originalna stručno – naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta.

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu te dokaz o ispunjavanju uslova propisanih Zakonom o naučnoistraživačkoj djelatnosti Kantona Sarajevo, i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za kandidate koji konkurišu za izbor u zvanje vanrednog i redovnog profesora: Dokaz o originalnom stručnom uspjehu, kao što je projekt, patent ili originalni metod,
7. Za kandidate koji se prijavljuju za izbor u zvanje vanrednog i redovnog profesora: kandidati su dužni dostaviti potvrdu stručne službe Univerziteta u Sarajevu – Medicinskog fakulteta o provedenom izbornom periodu u zvanju docent, odnosno vanredni profesor te potvrdu stručne službe Fakulteta o uspješno okončanom mentorstvu
8. Za kandidate koji se prijavljuju za izbor u zvanje višeg stručnog saradnika: diplome Medicinskog odnosno Prirodno-matematičkog fakulteta (naučnog stepena magistra, odnosno diplome I (prvog) i II (drugog), odnosno integriranog studija), ovjerenu kopiju uvjerenja o položenim ispitima na dodiplomskom, diplomskom odnosno postiplomskom studiju, odnosno dodataka diplomi I (prvog) i II (drugog) ciklusa studija odnosno integriranog studija, Rješenje o priznavanju visokoškolske kvalifikacije ako je stečena u inostranstvu ili potvrdu da je postupak u toku, dokaz o pokazanim naučnoistraživačkim sposobnostima.
9. Ukoliko se nastavno-naučni proces iz naučne oblasti odnosno nastavnog predmeta za koji se provodi postupak izbora u akademsko zvanje realizira i u ustanovi koja prema zakonu i ovom statutu predstavlja nastavnu bazu, kandidat koji aplicira na konkurs za izbor u akademsko zvanje mora imati zasnovan radni odnos sa ustanovom koja predstavlja nastavnu bazu, o čemu kao dokaz uz aplikaciju na konkurs prilaže potvrdu o svom radnopravnom statusu - član 194. stav 2. Statuta Univerziteta u Sarajevu.
10. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
11. Spisak dostavljene dokumentacije.

Dokumenti se prilažu u formi ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 15 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252